Държавен вестник, бр. 53, 2025 г., стр. 37

БРОЙ  53	
Д Ъ Р Ж А В Е Н  В Е С Т Н И К 	
СТР.  37   
11. Посочват се видът, количеството и качеството на заместимите вещи. Посочва се 
описанието на движимата вещ и от какво произтича задължението за предаване. 
12. Посочват се обстоятелствата, от които произтича вземането, а в отделна графа се 
отбелязва и дали вземането е цедирано (прехвърлено) на заявителя. 
13. Посочва се дали отговорността на длъжниците е солидарна или разделна. При 
разделна отговорност се посочва размерът и валутата на всяко отделно вземане, 
дължимо от всеки един от длъжниците, както и неговият дял от общия размер на 
вземането. 
14. Заявителят посочва банката, IBAN или друг съответен банков код на банковата сметка, 
по която да му се преведе присъдената сума, или друг подходящ начин за плащане на 
присъдената сума. 
15. Посочват се разноските във връзка с образуването на заповедното производство, ако 
се претендират такива. 
16. Отбелязват се приложените документи и при необходимост се посочва допълнителна 
информация относно вида и описанието им. 
“
§ 5. В приложение № 2 към чл. 4 се правят следните изменения:
1. Навсякъде думата „факс“ се заличава.
2. Текстът „Важна информация за длъжника“ се изменя така:
„Важна информация за длъжника:
1. Предоставя Ви се възможност в едномесечен срок:
1.1. Да подадете възражение по чл. 414 ГПК по образец, приложен към заповедта, че не 
дължите изпълнение на вземането по издадената заповед за изпълнение. Ако оспорвате само 
част от претенцията, следва да посочите тази част във възражението, в противен случай 
заявителят може да предяви иск за цялото вземане. Възражението може да бъде подадено 
писмено на хартиен носител до който и да е районен съд или в електронна форма чрез Един­
ния портал за електронно правосъдие. В случай че възражението е неоснователно, може да 
понесете разноски в по-висок размер от посочения в заповедта.
1.2. Да платите сумата, посочена в настоящата заповед, и да подадете възражение по 
чл. 414а ГПК по образец, приложен към заповедта, за изпълнение изцяло или частично на 
задължението Ви. Ако с поведението си не сте дали повод за предявяване на вземането, може 
да възразите, че не дължите разноски за производството. Към това възражение се прилагат 
доказателства за изпълнението на задължението с препис за заявителя.
2. Ако до изтичане на едномесечния срок не изпълните задължението или не подадете 
възражение до съда, заповедта влиза в сила и подлежи на принудително изпълнение. Ако 
възражението бъде подадено в едномесечния срок, кредиторът може да предяви с иск взе­
мането си срещу Вас. Ако иск не бъде предявен, заповедта няма да влезе в сила и ще бъде 
обезсилена. 
3. Съгласно чл. 41 ГПК ако длъжникът, неговият законен представител, попечител или 
пълномощник отсъства повече от един месец от адреса, който е съобщен по делото или на 
който веднъж му е връчено съобщение, той е длъжен да уведоми съда за новия си адрес. Та­
кова задължение имате и когато е посочен електронен адрес за връчване. При неизпълнение 
на задължението за уведомяване на съда, както и при посочване на неверен или несъщест­
вуващ адрес, всички съобщения се прилагат към делото и се смятат за връчени.